گل خان نصير
پـَنت انت براتی
بيلاں ! بيلاں !
دَركـَپ اِت ديما
ترنب ءِ توار انت
جـَنـگانی
رِهتگ انت دشمن
مهتگ و هـَلكاں
لـَجّ و مَيار انت
ننگانی
مَرچی مه چاراِت
موسم و وهد ءَ
سَنج و سلاهاں
نَزّ آرِ اِت
جيڑواں براتی
بهلـّت مروچی
دهنزاں بچار اِت
رَنگانی
دشمنے زُلـّيـں
نوك سـَلاهيں
كيسگی پـُرّ انت
زَرّانــی
تو كل ءَ مردی
میـڑ نياں مرچی
نند انت كـَلات ءَ
دِرَئنگانی
جـَهـل مه نندت
روچ انت مڑا ءِ
قوم ءِ توار ءَ
گوش كن اِت
بند ات سلاهاں
هر كـَه په وَسّ ءَ
مَجلساں بلّ ات
چـَنـگانی
كوٹواں كئيز ءِ
سياه و تهاريں
برات مئے ماننت
سالاں چه
سـَـگّ زياتيں
بيت لـَگـوری
مئيلت مَدت ءَ
بَنگانی
مَئيلت ماراں
جامگ ءِ توك ءَ
ڈنگ جناں بنت
بيواری
بيارتی ڈنّ ءَ
كونڈاں چيريں
زَهرانی كـَشّ ات
ڈنگانی
شئير نصير ءِ
پَنت انت براتی
زيرتی پروشيت
بـَـنـدان ءَ
تاب دنت گالاں
رنگ په رنگ ءَ
دريناں بنديت
رَنگانی
٭٭٭٭٭٭
پہ باسک کتابجاہ ءَ دیم دیوک : کریم بلوچ تھل